
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 93
                                                                    26 mai 2026
privind aprobarea rectificării bugetului general al 

unității administrativ - teritoriale pe anul 2026


Consilul Local al Municipiului Sighișoara, întrunit în ședință extraordinară,

Luând act de proiectul de hotărâre, înregistrat cu nr. 18.573/13.05.2026 și la Consiliul Local Sighișoara cu nr. 18.839/14.05.2026, de referatul de aprobare, înregistrat cu nr. 18.572/13.05.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de principiile Legii nr. 43/2026, a bugetului de stat pe anul 2026, a Legii nr. 273/2006 privind finanțele publice locale, cu modificările și completările ulterioare, care stau la baza rectificării bugetului general al unității administrativ - teritoriale pe anul 2026;

Având în vedere Hotărârea Consiliului Local Sighișoara nr. 92/08.05.2026 privind aprobarea bugetului general al unității administrativ - teritoriale pe anul 2026;

Luând în considerare Decizia nr. 9.735 din 07.05.2026 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor, reprezentând finanțarea de bază a unităților de învățământ preuniversitar de stat pentru categoriile de cheltuieli prevăzute la art. 139 alin. (2) lit. b) și c) din Legea învățământului preuniversitar nr. 198/2023, cu modificările și completările ulterioare, suma aferentă anului 2026, precum și a estimărilor aferente anilor 2027 - 2029, conform Anexei nr. 1, care face parte integrantă din această decizie; a sumelor pentru finanțarea de bază a învățământului particular și cel confesional acreditate, având ca destinație finanțarea cheltuielilor cu salariile, sporurile, indemnizațiile și alte drepturi salariale în bani stabilite prin lege, precum și contribuțiile aferente acestora, sume aferente anului 2026, precum și a estimărilor aferente anilor 2027 - 2029, conform Anexei nr. 7, care face parte integrantă din această decizie; a sumelor pentru finanțarea cheltuielilor cu bunuri și servicii pentru întreținerea curentă a unităților de învățământ particular și cel confesional acreditate, aferente anului bugetar 2026 precum și a estimărilor aferente anilor 2027 - 2029, conform Anexei nr. 8, care face parte integrantă din această decizie;


Văzând și prevederile art. 88 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Economice, înregistrat cu nr. 18.575/13.05.2026, prin care se propune și se justifică necesitatea rectificării bugetului general al unității administrativ - teritoriale pe anul 2026;

Având în vedere avizele favorabile ale tuturor comisiilor pe domenii de specialitate;          

În baza art. 129 alin. (2) lit. ”b”, alin. (4) lit. ”a”, alin. (14), art. 139 alin. (3) lit. ”a” și a art. 196 alin. (1) lit. ”a” din Ordonanța de Urgență a Guvernului nr. 57/2019, privind Codul administrativ, cu modificările și completările ulterioare,
            H O T Ă R Ă Ș T E:


Art. 1. Se aprobă rectificarea bugetului general al unității administrativ - teritoriale pe anul 2026, conform anexei nr. 1, care face parte integrantă din prezenta hotărâre.


Art. 2. Se aprobă detalierea privind cheltuielile pe articole și alineate pentru capitolele de cheltuieli finanțate din toate bugetele.


Art. 3. Se aprobă lista de investiții, conform anexei nr. 2, care face parte integrantă din prezenta hotărâre.


Art. 4. Se aprobă utilizarea sumei de 569.000 lei din excedentul bugetului local al anului precedent pentru finanțarea cheltuielilor secțiunii de dezvoltare.


Art. 5. Se aprobă raportul privind rezultatele etichetării cheltuielilor bugetare, detaliate pe capitole și surse de finanțare, conform anexei nr. 3, care face parte integrantă din prezenta hotărâre.

Art. 6. Se aprobă formularul 14 – Programul de investiții publice pe grupe de investiții și surse de finanțare, conform anexei nr. 4, care face parte integrantă din prezenta hotărâre.


Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Economică, Compartimentul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.


Art. 8. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștința publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 15 voturi ”pentru”, 2 voturi ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Economică;

  2 ex. Compartimentul Buget, Contabilitate, Salarizare – Direcția Economică.

  9 ex.  

  B.A. 

